1. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 45 της 3/16 Φεβρ. 1983 (ΦΕΚ Α΄ 24) Ρυμούλκηση πλοίων. Έχοντας υπόψη: 1.Τις διατάξεις των άρθρ. 2 παρ. Ι, II και 188 παρ. 3 του Ν.Δ. 187/1973 (ΦΕΚ 261Α΄) «περί Κώδικος Δημοσίου Ναυτικού Δικαίου». 2.Τη γνωμοδότηση της Διοικούσας Επιτροπής του Ναυτικού Επιμελητηρίου Ελλάδας αριθ. 46/24.11.82 (άρθρ. 2 και 18 του Νόμ. 989/1979 ΦΕΚ 260Α΄). 3.Τη γνωμοδότηση του Συμβουλίου Εμπορικού Ναυτικού αριθ. 230/11.10.82 (Άρθρ. 64 παρ. 3 του Π.Δ. 95/1977 ΦΕΚ 31 Α΄) σε συνδυασμό με το άρθρ. 1 παρ. 2 της κοινής απόφασης των Υπουργών Προεδρίας της Κυβέρνησης και Εμπορικής Ναυτιλίας αριθ. 145054/3/82/26.4.82 ΦΕΚ 219Β΄/ 26.4.82. 4.Τη γνωμοδότηση του Συμβουλίου της Επικρατείας αριθ. 833/1982/1.12.82, με τα από πρόταση του Υπουργού Εμπορικής Ναυτιλίας, αποφασίσαμε και διατάσσουμε. Δικαίωμα Ρυμούλκησης Άρθρ.1.-1.Με την επιφύλαξη των διατάξεων του άρθρ. 38 του Ν.Δ. 4544/1966 «περί διατάξεων αφορωσών το εργατικόν προσωπικόν του ΟΛΠ» καθώς και των ορισμών που δίδονται πιο κάτω στο άρθρ. 3, η κατ’ επάγγελμα ρυμούλκηση μεταξύ 2 σημείων που βρίσκονται στα Ελληνικά χωρικά νερά όπως και η παροχή κάθε υπηρεσίας που έχει άμεση σχέση με το έργο αυτό, διενεργείται από Ελληνικά πλοία αναγνωρισμένα, κατά τις κείμενες διατάξεις, ως ρυμουλκά, που έχουν για το σκοπό αυτόν άδεια από την αρμόδια Λιμενική Αρχή, η οποία εκδίδεται κατά τα οριζόμενα στην παρ. 1 του άρθρ. 188 του ΚΔΝΔ. 2.Ο κατά την προηγούμενη παράγραφο χαρακτήρας της ρυμούλκησης δεν χάνεται σε περίπτωση προσέγγισης για οποιονδήποτε λόγο, του ρυμουλκούντος και ρυμουλκούμενου σε αλλοδαπό λιμάνι. Ρυμούλκηση από Ελληνικά Πλοία μη ρ/κ Άρθρ.2.-Ρυμουλκήσεις μπορούν να εκτελούν μετά από έγγραφη άδεια της Λιμενικής Αρχής από την περιφέρεια της οποίας πρόκειται να αρχίσει η ρυμούλκηση, και μη ρυμουλκά πλοία και βοηθητικά ναυπηγήματα με Ελληνική σημαία εφόσον δεν υπάρχει διαθέσιμο ρυμουλκό στην περιοχή. Η άδεια της Λιμενικής Αρχής δεν απαιτείται, όταν από την αναβολή της ρυμούλκησης υφίσταται, κατά την κρίση του Πλοιάρχου του πλοίου που θα ρυμουλκηθεί, άμεσος κίνδυνος για το πλοίο, το φορτίο ή τους επιβαίνοντες. Ρυμούλκηση από ξένα ρυμουλκά ή πλοία  άλλων κατηγοριών Άρθρ.3.-Σε ρυμουλκά ή άλλα πλοία με ξένη σημαία και με προϋπόθεση του, όρου της αμοιβαιότητας επιτρέπεται όπως: α.Καταπλέουν σε οποιοδήποτε Ελληνικό λιμάνι ή σημείο των Ελληνικών ακτών, όταν ρυμουλκούν πλοίο, βοηθητικό ναυπήγημα ή οποιοδήποτε επιπλέον αντικείμενο, των οποίων η ρυμούλκηση άρχισε από αλλοδαπό λιμάνι ή οποιοδήποτε σημείο των ακτών ξένου κράτους ή της ανοικτής θάλασσας. β.Παραλαμβάνουν για ρυμούλκηση και ρυμουλκούν από οποιοδήποτε Ελληνικό λιμάνι ή οποιοδήποτε μέρος των Ελληνικών ακτών ή των χωρικών νερών, πλοίο, βοηθητικό ναυπήγημα ή άλλο επιπλέον αντικείμενο προοριζόμενο για λιμάνι της αλλοδαπής ή οποιοδήποτε μέρος των ακτών ξένου κράτους ή την ανοικτή θάλασσα. γ.Διαπλέουν τα Ελληνικά χωρικά νερά, όταν, προερχόμενα από αλλοδαπό λιμάνι ή οποιοδήποτε μέρος των ακτών ξένου κράτους ή την ανοικτή θάλασσα, ρυμουλκούν πλοίο, βοηθητικό ναυπήγημα ή άλλο επιπλέον αντικείμενο και κατευθύνονται σε λιμάνι της αλλοδαπής ή οποιοδήποτε μέρος των ακτών ξένου κράτους ή την ανοικτή θάλασσα. δ.Καταπλέουν σε οποιοδήποτε Ελληνικό λιμάνι ή οποιοδήποτε σημείο των Ελληνικών ακτών, όταν, κατά την περίπτωση των πιο πάνω εδαφ. β και γ του άρθρου αυτού, και, μετά την έναρξη της ρυμούλκησης, αναγκάζονται γι’ αυτό από λόγους ανώτερης βίας. ε.Ενεργούν τις κατά το άρθρ. 1 του παρόντος πράξεις ρυμούλκησης σε περίπτωση μόνον εξαιρετικής και άμεσης ανάγκης και όταν από την μη άμεση επέμβαση αυτών και την παρέλευση του αναγκαιούντος χρόνου για να προσέλθει στον ενδεικνυόμενο τόπο κατάλληλο με Ελληνική σημαία ναυαγοσωστικό ή ρυμουλκό, δημιουργείται άμεσος κίνδυνος για το πλοίο που θα πρέπει να ρυμουλκηθεί, βοηθητικό ναυπήγημα ή επιπλέον αντικείμενο είτε για το φορτίο είτε για τους επιβαίνοντες. (Μετά τη σελ. 334,854(β) Σελ. 334,861 Τεύχος ΣΤ42-Σελ. 7 Επιθαλάσσια αρωγή - Ρυμούλκηση πλοίων 19.Γ.ο.1 Η εκτίμηση της συνδρομής των πιο πάνω προϋποθέσεων ανήκει στην κρίση του Πλοιάρχου του πλοίου που πρέπει να ρυμουλκηθεί. Άρθρ.4.-Κάθε άλλη διάταξη αναφερόμενη σε θέματα ρυμούλκησης, που ρυθμίζονται με το δ/γμα αυτό, καταργείται. 